**PROCEDURA**

Procedura e aplikimit bazohet në kriteret e përcaktuara në Udhëzimin nr. 2, datë 28.05.2024 “*Mbi kriteret dhe afatet në lidhje me kërkesë-propozimet për mbështetjen financiare të projekteve në fushën e turizmit*”.

1. KRITERET DHE DOKUMENTACIONI QË PLOTËSOJNË PERSONAT FIZIKË DHE JURIDIKË PËR TË PËRFITUAR MBËSHTETJE FINANCIARE PËR PROJEKTE NË FUSHËN E TURIZMIT

* 1. Kriteret që duhet të plotësojë personi fizik, juridik, vendas ose i huaj, (këtu e në vijim "subjekti") për të përfituar mbështetje financiare të projekteve në fushën e turizmit, janë si me poshtë:

a) të jetë i regjistruar në përputhje me legjislacionin në fuqi;

b) të ketë eksperienca të ngjashme në fushën e kulturës, turizmit, argëtimit, promovimit;

c) të mos ketë detyrime përmbarimore;

d) të mos jetë dënuar me vendim gjykate të formës së prerë;

dh) të ketë përmbushur detyrimet për pagimin e taksave dhe tatimeve në përputhje me legjislacionin shqiptar ose me dispozitat e zbatueshme në shtetin e origjinës;

e) të ketë përmbushur detyrimet për pagimin e kontributeve shoqërore në përputhje me legjislacionin shqiptar ose me dispozitat e zbatueshme në shtetin e origjinës.

* 1. Dokumentacioni që depozitohet nga subjekti për të përfituar mbështetje financiare është si më poshtë:
1. Portofolin e veprimtarive dhe aktiviteteve të realizuara ndër vite;
2. Certifikatën e regjistrimit, regjistruar në organet kompetente sipas legjislacionit në fuqi;
3. Ekstraktin e regjistrit tregtar, në rast se subjekti është person fizik apo juridik, ose vërtetimin e regjistrimit si Organizatë Jo fitimprurëse;
4. Vërtetimin se nuk ka detyrime përmbarimore;
5. Vërtetim se nuk është dënuar me vendim gjykate të formës se prerë;
6. Vërtetim se ka përmbushur detyrimet për pagimin e taksave dhe tatimeve, në përputhje me legjislacionin shqiptar ose me dispozitat e zbatueshme në shtetin e origjinës;
7. Vërtetim se ka përmbushur detyrimet për derdhjen e kontributeve të sigurimeve shoqërore e shëndetësore, në përputhje me legjislacionin shqiptar ose me dispozitat e zbatueshme në shtetin e origjinës.
	1. Për projekte të paraqitura nga persona fizikë, juridikë, vendas ose të huaj, subjekti përveç dokumentacionit të parashikuar në shkronjat "a" deri në "e" të pikës 1.2, depoziton edhe:
8. Formularin e aplikimit;
9. Tabelën e kostove financiare.
	1. Formulari i aplikimit dhe tabela e kostove financiare, plotësohet në mënyrë të detajuar dhe që përmban të dhëna të plota për subjektin/ përfaqësuesin ligjor/ përshkrimin e projektit dhe aktiviteteve përbërëse, datave dhe vendeve ku ato zhvillohen, si dhe të kenë të pasqyruara kosto reale të tregut.
10. **Metoda e aplikimit:**

Formulari i aplikimit i plotësuar, së bashku me dokumentacionin mbështetës duhet të dorëzohen dorazi ose me postë, brenda datës 06 Janar 2025, pranë Protokollit të Ministrisë së Turizmit dhe Mjedisit, në adresën:

MINISTRIA E TURIZMIT DHE MJEDISIT

*Bulevardi “Dëshmorët e Kombit”, nr. 1, 1001, Tiranë*.

Sipër zarfit të shkruhet qartësisht:

*Drejtuar: Ministrisë së Turizmit dhe Mjedisit; Aplikim për përfitimin e mbështetjes financiare në fushën e turizmit; Emri i aplikantit; Titulli projektit.*

Sqarojmë se dokumentacioni i dorëzuar nuk mund të tërhiqet, por në rast interesi ju vihet në dispozicion fotokopje e tij.

1. **Financimi:**

Thirrja për përfitimin e mbështetjes financiare për vitin 2025, në kuadër të zhvillimit të programeve në fushën e turizmit, financohet nga fondi buxhetor i miratuar për vitin kalendarik.

Bazuar në Ligjin nr. 93/2015 “*Për turizmin*”, i ndryshuar me Ligjin nr. 30/2024, datë 04.04.2024, nenin 31 *“Financimi i projekteve dhe veprimtarive në fushën e turizmit”.*

Ky fond shkon për projekte që zhvillohen në të gjithë territorin e Republikës së Shqipërisë.

1. **Vlerësimi i kërkesë propozimeve:**

Miratimi i projekteve dhe veprimtarive në fushën e turizmit nga ministria përgjegjëse, do të zhvillohet sipas procedurave dhe kompetencave të shprehura nëNenin 31/1 dhe Nenin 31/2 të Ligjit 93/2015 “*Për turizmin*”, i ndryshuar me Ligjin nr. 30/2024, datë 04.04.2024.

Procesi i përzgjedhjes së kërkesë propozimeve kryhet në fazat e mëposhtme:

* Vlerësimi i personit fizik/juridik dhe dokumentacionit të dorëzuar për plotësimin e kritereve;
* Vlerësimi ipërmbajtjes së projektit për subjektet që kanë dorëzuar dokumentacionin e plotë.

Procesi i monitorimit të realizimit të projektit të përzgjedhur, kryhet nga Ministria e Turizmit dhe Mjedisit pas lidhjes së kontratës dhe fillimit të projektit.